Anɛ Yehowa Odasefohi Ji Zion Bi Lo? | Sanehi Nɛ Nihi Pɔɔ Bimi\nKANE NGƐ Afrikaans Albanian Amharic Arabic Armenian Armenian (West) Assamese Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bengali Bicol Bislama Boulou Bulgarian Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chuvash Croatian Czech Damara Dangme Danish Digor Drehu Dutch Edo Efik English Esan Estonian Ewe Fante Faroese Finnish French Ga Galician German Greek Haitian Creole Hausa Hiligaynon Hungarian Icelandic Igbo Indonesian Isoko Italian Itsekiri Japanese Kabiye Kabyle Kannada Kinyarwanda Kirundi Kisi Kongo Korean Krio Kwanyama Latvian Lingala Lithuanian Low German Macedonian Malagasy Malay Malayalam Mam Mapudungun Mauritian Creole Maya Mende Myanmar Nahuatl (Central) Nahuatl (Huasteca) Ndebele Ngangela Norwegian Nzema Oromo Ossetian Persian Polish Portuguese Portuguese (Portugal) Punjabi Rarotongan Romanian Russian Sepedi Serbian Serbian (Roman) Sesotho (Lesotho) Setswana Sinhala Slovak Slovenian Solomon Islands Pidgin Spania Sunda Swahili Swati Swedish Tagalog Tahitian Tajiki Tankarana Tarascan Tatar Telugu Tetun Dili Tigrinya Tiv Tlapanec Tok Pisin Totonac Tsonga Turkish Tzeltal Tzotzil Ukrainian Urhobo Valencian Venda Vezo Vietnamese Wallisian Welsh Xhosa Yoruba Zapotec (Isthmus) Zulu\nAnɛ Yehowa Odasefohi Ji Zion Bi Lo?\nDɛbi. Yehowa Odasefohi ji Kristofohi nɛ a hemi kɛ yemi ɔ daa si ngɛ Baiblo ɔ nɔ. E ngɛ mi kaa jami komɛ tsɔɔ kaa Yuda bi nɛ a ma bua a nya ngɛ Palestina a ji Baiblo gbami, se Yehowa Odasefohi tsɔɔ we jã. Odasefo ɔmɛ he we yi kaa Baiblo ɔ gba níhi nɛ ngɛ nɔ yae ngɛ ma kudɔmi mi ɔ he sane pɔtɛɛ ko kɛ fɔ si. Ngɛ anɔkuale mi ɔ, Baiblo ɔ fĩ we adesa nɔ yemi ko se, nɛ e bui ma ko mi bimɛ kaa a nɔ kuɔ pe ma kpa mi bimɛ. Yehowa Odasefohi a womi tɛtlɛɛ nɛ ji Hwɔɔmi Mɔ ɔ gba mi kpoo nɛ e de ke: “Baiblo ɔ fĩ we Zion bi a ma kudɔmi blɔ nya tomi ɔ se.”\nWomi nɛ ji, Encyclopædia Britannica a tu Zion bi a he munyu ke, a ji “kuu nɛ a yi mi tomi ji kaa a ma ha Yuda bi nɛ a ná a ma ngɛ Palestina.” Jehanɛ hu, jami kɛ ma kudɔmi he je nɛ a to kuu nɛ ɔ sisi. Yehowa Odasefohi fiɛɛ we kuu nɛ ɔ mi tsɔɔmihi kaa a jami ɔ mi tsɔɔmihi, nɛ a kɛ a he wui kuu nɛ ɔ ma kudɔmi sanehi a mi kɔkɔɔkɔ.\nYehowa Odasefohi asafo ɔ kɛ ma kudɔmi sanehi futuu we a jami ɔ, nɛ a fĩ we ma kudɔmi kuu ko se. Yehowa Odasefohi fĩ we Zion ma kudɔmi kuu ɔ hu se. A le Yehowa Odasefohi saminya kaa a kɛ a he wui ma kudɔmi sanehi a mi, nɛ ngɛ ma komɛ a mi ɔ, a wa Odasefo ɔmɛ yi mi wawɛɛ akɛnɛ a kua kaa a kɛ a he maa wo ma kudɔmi sanehi a mi ɔ he je. Wa ngɛ nɔ mi mami kaa Mawu Matsɛ Yemi ɔ pɛ nɛ ma nyɛ maa ngɔ neneene tue mi jɔmi kɛ ba zugba a nɔ; adesa nɔ yemi ko be nɛ ma nyɛ maa pee enɛ ɔ.\nNgɛ he saisaa nɛ Yehowa Odasefohi ngɛ ɔ, a jami ɔ mi hemi kɛ yemi ɔ mi titima amɛ eko ji tue bumi nɛ a peeɔ kɛ haa mlaahi nɛ amlaalohi kɛ ma hɛ mi nyɛɛli wo. A ti si kɛ wui amlaalohi loo ma hɛ mi nyɛɛli, nɛ a kɛ a he wui ta mi.\nAnɛ Yehowa Odasefohi Buu Nihi Nɛ A Ngɛ Jami Kpahi A Mi ɔ Lo?